paragraph_text: Mithril je bio cijenjen zbog svojih mehaničkih svojstava kao i zbog svoga sjaja. Cijenili su ga svi narodi Međuzemlja, a posebno patuljci i vilenjaci. Mithril je bilo lako obrađivati iako je bio tvrđi od čelika bio je lagan kao i obična pamučna košulja te nije oksidirao. Bio je cjenjeniji od zlata, srebra i drugih metala. Ime je dobio od sindarinskih riječi mith što znači sivi i ril što znači sjaj. Nazivan je još "pravo srebro" i "Morijsko srebro". Nakon pada Numenora mogao se naći jedino u Moriji gdje su patuljci slučajno našli žilu. Žila je išla prema sjeveru, tj. Barazinbaru. Patuljci su kopali duboko i probudili Balroga koji je bio uzrok propasti ("Durinova kletva") kraljevstva Khazad-dum. Vilenjaci su se naselili u Eregionu prvenstveno zbog mithrila te su napravili materijal ithildin koji su patuljci koristili na zapadnom ulazu u Moriju i koji je bio vidljiv samo pod sjajem Mjeseca. Nakon propasti Khazad-duma mithril se više nije kopao pa je postao neprocjenjivo vrijedan. Patuljci su, pod vodstvom Balina, ponovno pokušali osvojiti rudnike Morije no porazili su ih orci. Kada je Gandalf porazio balroga patuljci su se ponovno naselili u Moriji.